Line Barfod (EL), 2005-01-13:
Med hensyn til at tingene summer op, kan jeg som en serviceoplysning meddele, at i det finanslovforslag, vi fremlagde i efteråret, havde vi et overskud på 22 mia. kr., fordi vi prøver at sikre, at der er finansiering til både de forslag, vi selv kommer med, og de andre forslag, vi også støtter her i salen.
Regeringen har jo for nylig til sin store overraskelse opdaget, at den har fået 23 mia. kr. mere i statskassen, end den havde regnet med.
Man kan undre sig lidt over, hvor gode regnemaskinerne er rundtomkring, men det kunne måske overvejes at bruge 15 mio. kr. af de penge på et forsøg som dette her?
Så forstår jeg stadig ikke: Når man gerne vil have en tværfaglig indsats, som jeg er fuldstændig enig i er nødvendig, og man gerne vil have en lokal forankring, hvad jeg også synes er en god ting – hvorfor skal det så udelukke, at man også laver et forsøg, hvor folk kan få tilskud til at konsultere diætister?
Jeg går ud fra, at de diætister, ministeren snakker om, ikke er gratis, og dermed bliver betalingen til dem en forhindring for nogle af de personer, der måske kunne have brug for dem.
Men lad det nu være.
Jeg glæder mig også over, at der er kommet så stor dynamik i dansk økonomi, at vi får flere indtægter, end vi selv har beregnet.
Det viser jo, at det danske samfund er inde i en rigtig god gænge, og det er jo sådan set godt, for det skaber en tro på, at lavkonjunkturer erstattes af højkonjunkturer og vækst i samfundet, og det skaber også over tid en bedre mulighed for, at vi kan løse flere opgaver i fællesskab.
Jeg står jo ikke her og udelukker, at der skal gøres mere på området.
Jeg siger, at vi har gjort rigtig meget, og så siger jeg, og det så er svaret på spørgsmålet, at hvis jeg fik 1 kr. mere – hvis vi lavede en indsamling, og der var 1 kr. mere til at bekæmpe fedme blandt børn og unge – ville mit forslag ikke være, at vi brugte den på at lave automatisk sygesikringstilskud til diætister.
Nej, så ville mit forslag være, at den pulje på 73 mio. kr., som vi alle på nær Enhedslisten har taget ansvaret for, blev øget krone for krone, sådan at vi kunne lave endnu flere projekter ude i lokalsamfundene, for jeg tror, at det er en bedre metode.
Ministeren var enig i, at diætister også kunne spille en vigtig rolle osv., så jeg forstod simpelt hen ikke, hvad der skulle være argumentet for, at man ikke kan støtte også dette forsøg sammen med alle de mange andre initiativer, man har sat i værk.
Det er det ene spørgsmål.
Det andet er: Ministeren nævnte, hvad regeringen gjorde, da man havde formandskabet i EU.
I år er Danmark jo formand for Nordisk Ministerråd, og derfor vil jeg gerne høre, om ministeren planlægger nogle initiativer i den forbindelse.
De nordiske lande ligner jo hinanden meget, og derfor kunne det jo være, man kunne have en fælles fordel af at samle noget forskning og nogle af de forsøg, man laver, og få en fælles udnyttelse af dem og dermed en større effekt, end hvis landene gjorde det hver for sig.
Men det privilegium har vi andre jo ikke, og derfor må det være sådan, at i forbindelse med ethvert initiativ, man tager, må man gøre initiativet op i en vægtskål: Hvad er det for en indsats, der skal til, hvad er det for en økonomi, der skal til, og hvad er det for en effekt, der skal til?
Det er set i det lys, at vi synes, at en fingerknipsløsning som bare at give sygesikringstilskud til diætister, er en forkert vej at gå.
Vi tror sådan set mere på den tværfaglige tilgang til problemet, som jeg har redegjort for, og derfor vil jeg gerne sige, at hvis det over tid skulle lykkes at skaffe endnu flere penge til området – og det er jeg optimistisk med hensyn til – vil jeg til enhver tid foretrække at bruge dem sådan, som vi har lagt op til, netop til projekter, som er forankret i lokalsamfundet, hvor man kan trække på en vifte af eksperter.
Det er det, der skal til, frem for et automatisk tilskud til diætistbehandling, og det er baggrunden for, at regeringen ikke kan støtte forslaget.
Så må jeg helt ærligt sige til fru Line Barfod, at som udgangspunkt har vi ikke tænkt fedme ind i vores arbejdsprogram under formandskabet for Nordisk Råd, men det vil jeg sådan set gerne overveje.
Det kan meget vel være, at det vil være et naturligt tema at tage op, også i forM040S33983504KAJE.FM.FM
Page 3494
Monday, February 14, 2005 12:41 PM
længelse af den europæiske satsning på området, så det vil jeg bestemt stille mig åben over for.